№ 419-НҚ от 15.11.2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ № \_\_\_\_\_\_\_\_\_\_\_\_\_\_\_\_\_\_\_\_\_\_\_ Нұр-Сұлтан қаласы город Нур-Султан

**«Тасымалдауға және (немесе) пайдалануға дайындалған жанатын табиғи газдың қауіпсіздігі туралы» Еуразиялық экономикалық одақтың техникалық регламентімен   
(ЕАЭО ТР 046/2018) өзара байланысты Ресей Федерациясының ұлттық стандарттарын Қазақстан Республикасының аумағында қолдану туралы»**

Қазақстан Республикасының 2018 жылғы 5 қазандағы № 183 «Стандарттау туралы» Заңы 27-бабының 1-тармағына, Еуразиялық экономикалық комиссия Алқасының «Тасымалдауға және (немесе) пайдалануға дайындалған жанатын табиғи газдың қауіпсіздігі туралы» Еуразиялық экономикалық одақтың техникалық регламентінің   
(ЕАЭО ТР 046/2018) талаптарын қолдану және орындау үшін қажетті зерттеулер (сынақтар) мен өлшеулердің қағидалары мен әдістерін, оның ішінде үлгілерді іріктеу қағидаларын қамтитын халықаралық және өңірлік (мемлекетаралық) стандарттардың, ал олар болмаған жағдайда – ұлттық (мемлекеттік) стандарттардың тізбесі туралы» 2021 жылғы 13 шілдесіндегі   
№ 86 шешіміне сәйкес **БҰЙЫРАМЫН**:

1. Қазақстан Республикасының аумағында осы бұйрыққа қосымшаға сәйкес техникалық регламент талаптарының сақталуын қамтамасыз ету, техникалық реттеу объектілерінің техникалық регламент талаптарына сәйкестігін бағалау кезінде зерттеулер (сынақтар) және өлшемдер жүргізу мақсатында «Тасымалдауға және (немесе) пайдалануға дайындалған жанатын табиғи газдың қауіпсіздігі туралы» Еуразиялық экономикалық одақтың техникалық регламентімен (ЕАЭО ТР 046/2018) өзара байланысты Ресей Федерациясының ұлттық стандарттары қолданылсын.

2. «Қазақстан стандарттау және метрология институты (ҚазСтандарт)» шаруашылық жүргізу құқығындағы республикалық мемлекеттік кәсіпорны стандарттарды қолдану туралы ақпаратты стандарттардың ай сайынғы ақпараттық көрсеткішінде жарияласын.

3. Осы бұйрықтың орындалуын бақылау Қазақстан Республикасы Сауда және интеграция министрлігінің Техникалық реттеу және метрология комитеті төрағасының жетекшілік ететін орынбасарына жүктелсін.

4. Осы бұйрық Еуразиялық экономикалық комиссия Алқасының   
2021 жылғы 13 қыркүйектегі № 112 шешімі күшіне енген күннен бастап күшіне енеді.

**Қазақстан Республикасы**

**Сауда және интеграция**

**министрлігі Техникалық**

**реттеу және метрология**

**комитетінің төрағасы А. Әбенов**

**Согласовано**

15.11.2021 16:01 Касымова Айгуль Камитовна

15.11.2021 16:20 Есенбекова Жанна Рашидовна

**Подписано**

15.11.2021 17:32 Абенов Арман Даулетович